### Resumé

Vejle Kommune vedtog i december 2020 Spildevandsplan 2020-2028.

I forbindelse med vedtagelse af spildevandsplanen blev en del af sommerhusområdet ved [adresse] planlagt spildevandskloakeret. Tillæg 13 til Spildevandsplan 2020-2028 beskriver en samlet kloakeringsplan for hele sommerhusområdet.

Sagen fremlægges for udvalget med henblik på at sende tillæg 13 til spildevandsplanen vedrørende kloakering af sommerhusområdet ved [adresse] i offentlig høring i otte uger.

### Sagsfremstilling

**Baggrund**

I december 2020 blev det i forbindelse med vedtagelse af spildevandsplan 2020-2028 besluttet at kloakere et nyt sommerhusområde syd for [adresse] ved [adresse]. I forbindelse med etablering af det nye spildevandssystem, blev det ligeledes besluttet, at kloakere en del af det eksisterende sommerhusområde ved [adresse]. Denne kloakering er forberedt til yderligere kloakering af sommerhusområdet.

Der har længe været stor interesse blandt grundejerne for at få kloakeret så meget som muligt af sommerhusområdet ved [adresse]. Status er, at den planlagte kloakering er gennemført, og det svarer til ca. 165 sommerhusgrunde. De 115 af dem er eksisterende sommerhusgrunde. Tonny Nissen grundejerforening har i flere år været i dialog med kommunen vedrørende et ønske om kloakering i området ved Ruben Bruun Vænge.

Spildevandsplanen er en digital spildevandsplan, og tillæg til spildevandsplanen fremgår under fanen tillæg til spildevandsplanen.

**Samlet plan for kloakering**

Tillæg 13 til spildevandsplanen beskriver et projekt som fortsætter den påbegyndte kloakering af det eksisterende sommerhusområde ved [adresse]. Tillægget til spildevandsplanen beskriver den samlede etapeplan for gennemførelse af kloakeringsprojektet.

Den første etape bliver sommerhusområdet ved Karlo Clausen (Aksel Klausen). Det samlede kloakeringsprojektet omfatter i alt yderligere ca. 440 grunde. Etapeplan beskriver hvordan [adresse] vil arbejde sig igennem kloakeringsprojektet. Projektet vil forløbe over en periode fra 2024 til 2033, og det betyder at hele sommerhusområdet vil være kloakeret ved projektets afslutning. Det giver grundejerne information om hvornår det er deres tur til at blive kloakeret. Se vedlagte bilag over etapeplanen.

Etablering af spildevandskloakering betyder en miljømæssig optimal håndtering af spildevand fra sommerhusområdet. Spildevandet ledes til Brejning Renseanlæg, hvor spildevandet renses både mekanisk og biologisk inden udledning til [adresse]. Regnvand skal fortsat håndteres på grundene f.eks. ved nedsivning. En forbedret spildevandshåndtering forventes at forbedre badevandskvaliteten, da der i dag ledes spildevand fra en del sommerhusene direkte til fjorden via septiktanke eller lign.

**Grundejerne**

Spildevandsplanen har økonomiske konsekvenser for sommerhusejerne. Når der er ført spildevandsstik ind til grunden, skal der betales tilslutningsbidrag. Desuden er der omkostninger vedrørende tilslutning af spildevandet på egen grund. Grundejerne får først påbud om tilslutning, når der er gået tre år fra tillægget har været i offentlig høring. Interesserede grundejere vil blive tilbudt at komme på spildevandsystemet, når det er etableret. Grundejerne skal fremover ikke betale for drift og vedligeholdelse af private spildevandsanlæg.

**Kommunikation**

Information sker ved annoncering på hjemmesiden. Kommunen udsender desuden orienteringsbreve til berørte grundejere. Administrationen er i dialog med grundejerforeninger om information lokalt. Det første møde blev afholdt den 25. april 2024.

**Miljøvurdering**

Kommunen vurderer, at tillæg nr. 13 til [adresse] spildevandsplan ikke er omfattet af kravet om miljøvurdering, da miljøscreeningen af dette tillæg har vist, at der ikke er sandsynlighed for væsentlige miljøpåvirkninger som følge af tillægget. Tillægget udgør en supplerende  indsats/ændring af den eksisterende miljøvurderede spildevandsplan. Afgørelsen offentliggøres sammen med høring af spildevandsplanen.

### Økonomi

[adresse] etablerer spildevandsystemet. Husejerne skal betale tilslutningsbidrag samt tilslutning til kloaksystemet på egen grund.

Der er ingen kommunale bygninger der bliver berørt af kloakeringen.

### Klima og resiliensvurdering

Produktion, etablering og drift af spildevandsystemet belaster CO2 udledningen. CO2 udledning ved tømning af tankanlæg ophører med spildevandskloakering.

### Sagens videre forløb

Sagen skal behandles af Økonomiudvalget og Byrådet.

### Indstilling Teknik- og Miljødirektøren indstiller,

**at** anbefale overfor Økonomiudvalg og Byråd at sende tillæg 13 til spildevandsplanen i otte ugers offentlig høring.

### Beslutning

Godkendt.